Quoniam labilis est hominum memoria,  labuntur cum tempore ea quæ fiunt in tempore, nisi scripturarum apicibus commendentur: idcircò ego Johannes Comes Matisconensis,  nobilis Domina A. uxor mea filia bonæ memoriæ Domini Girardi de Viennâ, universis ad quos præsentes litteræ devenerint, memoriam rei gestæ. Noverit universitas vestra, quòd nos uno consensu, unâ voluntate, pariter  consilio divinitùs inspirati, ob æternam remunerationem, de rebus nostris placuit beatæ Dei Genitrici,  perpetuæ Virgini Mariæ, ad honorem Domini Jesu Christi ejusdem dilecti filii, aliqua in heleemosinam erogare; sperantes propter hoc, juxtà Salvatoris promissionem veridicam, peccata nostra extingui penitùs, sicut ignis aquâ extinguitur,  cum mercede centuplici vitam nos adepturos æternam. Indè est quòd notum fieri volumus tam futuris quàm præsentibus, quòd nos dedimus Deo,  beatæ Dei Genitrici Mariæ, beato Valeriano martyri, beato Philiberto Confessori,  omnibus Sanctis Dei quorum reliquiæ in Trenorchiensi requiescunt Ecclesia, necnon dilecto nostro Domino Berardo Abbati ejusdem Ecclesiæ,  per ipsum futuris in eadem Ecclesiâ post ipsum Abbatibus, Insulam nostram magnam sitam in medio Sagonæ suprà Matisconem propè Parcum, quam idem Abbas emit à Martino Charbonæo qui ipsam tunc temporis tenebat à nobis: ità ut in liberâ eleemosinâ ipsam Insulam,  omnes res eidem adjacentes  ad ipsam pertinentes, sicuti in donatione nostrâ pleniùs continetur,  quidquid in eisdem habere poteramus, dictus Abbas  sui successores liberè, quietè  pacificè in perpetuum teneant  possideant, sine aliqua exactione  consuetudine, pleno jure concedimus siquidem  donamus:  volumus ut ibidem ædificent sive in terrâ sive in aquâ bastimenta omnimoda,  quidquid illis visum fuerit necessarium ad utilitatem ejusdem domûs  necessitatem: necnon ut ipsi habeant introitum  exitum, navem  portum,  vias publicas ultrà Sagonam  citrà, per loca magis congrua  idonea loco illi. Concessimus  donavimus prætereà eisdem usagium in nemoribus nostris ad bastiendum, de omnibus lignis, ad calefaciendum,  ad omnia necessaria ejusdem domûs, de nemore quod vulgò Mortuum vocatur. Item eisdem concessimus  donavimus terras ad colendum continuè de quatuor bobus annuatim, vel ad faciendum indè suam voluntatem, de terris scilicet de Chastenay, in loco magis vicino  congruo loco illi:  prata sita inter Anes  Asneres, in quibus quatuor charratas fœni colligant annuatim. Item concedimus illis  donamus omnimodam piscationem Sagonæ circà eandem Insulam,  quantùm eadem Insula protenditur hinc  indè. Salvâ tamen custodiâ nostrâ quam nobis in eodem loco ad bonos usus Burgundiæ retinemus. In cujus quidem rei confirmationem  testimonium præsenti cartæ sigilla nostra duximus apponenda. Actum anno Domini millesimo ducentesimo tricesimo tertio, in festo beati Martini Hyemalis.